નવી દિલ્હી: વડા પ્રધાન નરેન્દ્ર મોદીએ આંતરરાષ્ટ્રીય મહિલા દિવસે ટ્વિટ કરીને તમામને શુભેચ્છાઓ આપી છે. તેમણે જણાવ્યું છે કે મહિલાઓની સમાજમાં મહત્ત્વની ભૂમિકા રહી છે. મહિલાઓની ભૂમિકાની પ્રશંસા કરીને મોદીએ તેમને સલામ કરી છે. મહિલાઓની આર્થિક, રાજકીય અને સામાજિક સિદ્ધિઓના સન્માન તરીકે એક ઉત્સવ સ્વરૂપે મનાવવામાં આવતા આંતરરાષ્ટ્રીય મહિલાદિન પ્રસંગે વડા પ્રધાને ટ્વિટ કરીને જણાવ્યું છે કે આંતરરાષ્ટ્રીય મહિલાદિન નિમિત્તે મહિલાઓની સિદ્ધિઓને સલામ.